Bahía Drake

Bahía Drake er ei bukt like nord for Osahalvøya ved Stillehavet sørvest i Costa Rica. Ved bukta ligger landsbyen Agujitas. Både i selve Bahía Drake og langs kysten sørover er det en rekke strender. Dette, i tillegg til at Corcovado nasjonalpark og Isla del Caño befinner seg i nærheten, gjør Bahía Drake til et populært turistmål. Den har imidlertid dårlig veiforbindelse, og den enkleste ankomstveien er med båt fra byen Sierpe.

Bukta er oppkalt etter den britiske sjøfareren Francis Drake, som skal ha brukt bukta som havn på 1500-tallet.

Kategori:Bukter i Costa Rica
Kategori:Strender i Costa Rica
Kategori:Puntarenas' geografi